<classify> WAZIRI wa Mambo ya Nje wa zamani katika serikali ya awamu ya kwanza, Ibrahim Kaduma, 82, amefariki dunia nchini India usiku wa kuamkia leo, Jumamosi. Akizungumza na HabariLeo jijini Dar es Salaam, mtoto wa marehemu, Imani Kaduma amesema kuwa baba yake amefariki nchini India ambako alienda kwa ajili ya uchunguzi wa afya yake. Ni kweli baba amefariki usiku wa kuamkia leo Jumamosi akiwa India. Alikwenda mwanzoni mwa wiki iliyopita kwa ajili ya kufanya uchunguzi zaidi baada ya kujisikia vibaya, ila hali ikabadilika na akafariki usiku, alisema Imani.Alisema msiba upo nyumbani nyumbani kwake, Makongo Juu, Dar es Salaam na kuongeza kuwa familia inajipanga kwa ajili ya kuurudisha mwili wa marehemu nchini kwa ajili ya maziko.Kwa sasa taarifa ni hiyo tu na tutaendelea kutoa taarifa zaidi baadaye baada ya waliokwenda naye kutujuza juu ya kifo cha baba yetu,alisema Imani.Enzi wa uhai wake, Kaduma aliyekuwa miongoni mwa wanasiasa mashuhuri aliwahi kuhudumu katika serikali kama katibu mkuu katika wizara mbalimbali ikiwemo nafasi ya Waziri wa Mambo ya Nje kuanzia mwaka 1975 hadi 1976.Mchumi na mwanasiasa huyo alizaliwa mwaka 1937 huko Mtwango, mkoani Njombe na alifamikiwa kupata elimu yake ya juu katika Chuo Kikuu cha Makerere nchini Uganda na Unn of York kilichopo Uingereza. Marehemu ameacha mjane, watoto watano na wajukuu tisa.Mungu ailaze roho yake mahali pema peponi.  <topic>: kitaifa 